el el el el el el el el el el el en el el el el el el da el el el en nl el ja la ca el fa hy el nl zh el en el sv el de el en el el da el da el en el el el el el el el el el el el el el el el el el el el el el el el el el el el el el el el
9 Ιανουαρίου - Οι κάτοικοι της Βασιλείας στην Ελβετία καίνε ζωντανούς τους Εβραίους της πόλης θεωρώντας τους υπεύθυνους για την πανώλη.
14 Φεβρουαρίου - Εκατοντάδες Εβραίοι καίγονται από τον όχλο στο Στρασβούργο, ενώ οι υπόλοιποι απομακρύνονται βίαια από την πόλη.
21 Μαΐου - Ο Στέφανος Δουσάν θεσπίζει τον κώδικα του Δουσάν, το σύνταγμα της Σερβικής Αυτοκρατορίας.
24 Αυγούστου - Πογκρόμ κατά των Εβραίων στην Κολωνία, θεωρώντας τους υπεύθυνους για την πανώλη. Η εβραϊκή συνοικία καίγεται από τον όχλο και χιλιάδες διώχνονται από την πόλη.
9 Σεπτεμβρίου - Ισχυρός σεισμός χτυπά τη Λ' Άκουιλα.
Η μαύρη πανώλη εξαπλώνεται στη Νορβηγία, όταν αγγλικό πλοίο με όλους τους επιβαίνοντες νεκρούς πλέει ως το Μπέργκεν. Ξεσπάει επίσης στη Μέκκα και επικρατεί στην Ιλ-ντε-Φρανς και το Βασίλειο της Ναβάρρας.
Δύο ισχυροί σεισμοί συγκλονίζουν ολοκληρο το κεντρικό τόξο των Απεννίνων (Περούτζια, Μπενεβέντο, Αμπρούτσο, Μολίζε) με απολογισμό πάνω από 1.000 νεκρούς. Εκτεταμένες ζημιές στη Ρώμη: το μεγαλύτερο μέρος της εξωτερικής περιμέτρου του Κολοσσαίου καταρρέει. Καταστρέφεται το Αββαείο του Μόντε Κασίνο. Στη Νάπολη καταρρέει η πρόσοψη του καθεδρικού ναού.